ສະຫະພັນທະນາຍຄວາມຫວຽດນາມຄັດຄ້ານບັນດາການກະທຳໃຊ້ກຳລັງອາວຸດຂອງຈີນຢູ່ທະເລຕາເວັນອອກ
28 ມິຖຸນາ 2014 - 16:15:34
(vovworld)- ໃນຖະແຫລງການທີ່ຍົກອອກໃນວັນທີ 27/6, ສະຫະພັນທະນາຍຄວາມ ຫວຽດນາມ ອີກຄັ້ງຫນຶ່ງຢືນຢັນບັນດາການກະທຳຂອງຈີນ ທີ່ລະເມີດບັນດາຫລັກການ, ຂໍ້ມາດຕາໃນກົດບັດ ສປຊ, ສົນທິສັນຍາຂອງ ສປຊ ກ່ຽວກັບກົດໝາຍປີ 1982, ຄຳໝັ້ນສັນຍາດ້ານການເມືອງ-ກົດໝາຍຂອງຈີນ ໃນການພົວພັນກັບບັນດາປະເທດ ອາຊຽນ ກ່ຽວກັບທະເລຕາເວັນອອກ ໃນຖະແຫລງການກ່ຽວກັບການປະພຶດຂອງບັນດາຝ່າຍຢູ່ທະເລຕາເວັນອອກ(DOC) ປີ 2002 ແລະ ລະເມີດບັນດາຂໍ້ຕົກລົງລະຫວ່າງການນຳຂັ້ນສູງຫວຽດນາມ ແລະ ຈີນ ກ່ຽວກັບຫລັກການຊີ້ນຳແກ້ໄຂບັນຫາບົນທະເລລະຫວ່າງສອງປະເທດ. ສະຫະພັນທະນາຍຄວາມຫວຽດນາມ ຄັດຄ້ານການກະທຳຂອງຈີນຢູ່ທະເລຕາເວັນອອກໃນໄລຍະຜ່ານມາ ແລະ ຮຽກຮ້ອງລັດຖະບານຈີນ ຈົ່ງຢຸດຕິບັນດາການກະທຳລະເມີດອະທິປະໄຕ, ສິດອະທິປະໄຕ ແລະ ອຳນາດສານຂອງຫວຽດນາມ ຢູ່ ທະເລຕາເວັນອອກ ພ້ອມທັງຊົດເຊີຍບັນດາຄວາມເສຍຫາຍກ່ຽວກັບຊີວິດອິນຊີ ແລະ ຊັບສິນຂອງຊາວປະມົງ ແລະ ອົງການປະຕິບັດກົດໝາຍຂອງຫວຽດນາມ. ສະຫະພັນທະນາຍຄວາມຫວຽດນາມ ສະເຫນີລັດຖະບານຫວຽດນາມ ສົ່ງໃບຟ້ອງຮ້ອງຈີນເຖິງສານຕຸລາການສາກົນ ເພື່ອປົກປັກຮັກສາອະທິປະໄຕເຂດທະເລ, ໝູ່ເກາະຂອງປະເທດຊາດ.